泰雅維基百科泰雅姓名學六

Hakut 
lalu likuy qu Hakut. sllwan kotas maku te pitu wayal nqu binkesan. kahul knan lmpuw ga, “Hakut Pawzi, Pawzi Yukih, Yukih Bawki, Bawki Walis, Walis Buyung, Buyung Hakut, Hakut ima lga ini baqi la. tlalu ta binkisan s’aras ta nya qqoyat. maki’ uzi “Hakut” ke qani skahul squ hmakut. kmakut ta kinqoyat mhoyaw qnxan ta.

Hakut是男子名。名字取自我前第六世爺爺的名字。從我的名字恭讀祖先名錄: Hakut Pawzi、Pawzi Yukih、Yukih Bawki、Bawki Walis、Walis Buyung、Buyung Hakut、Hakut誰就不知道了。命名自祖先會帶來福氣。還有是「Hakut」此語詞從搬運此詞，寓意會搬來幸運富饒的生活。

pinqzyuwan saku ni yaya maku mha, lalu “Hakut” qani hiya ga sinllwan nqu k’aba ni yaya maku ma. slpuw nya kwara lalu na binkaysan myan ka qutux yaba, st’aring nya squ lalu ni knan lmpuw mha: Hakut Pawzi、Pawzi Yukih、Yukih Bawki、Bawki Walis、Walis Buyung、Buyung Hakut, tehuk sqani lga te mpitu ray la, musa kraya nya lga Hakut Bliku, te mspat ray qani hya la. kyalun nya yaya maku mha sinllwan ta lalu na binkaysan qani ga, aki nya biqan mqawzyat qu laqi su ru.

我母親對我敘述說，「Hakut」這名字是由我外公幫我取的，他從我們一個家族祖先的的名字為我取的，他從我的名字開始唸，Hakut Pawzi、Pawzi Yukih、Yukih Bawki、Bawki Walis、Walis Buyung、Buyung Hakut，到了這裡時就第七代了，再上去就是Hakut Bliku，這個就第八代了，他對我母親說:若我們取祖先的名字，能帶給你的小孩福氣呀。

lalu Hakut qani hiya ga skahul squ hakut qani, nanu pebabaw nqu imi na lalu sinllwan ni k’aba ni yaya maku ga,sinnonan nya ga aki maku rasun ngasal kwara qu qawzyat ru nway mbhuzyaw kwara qu pincyuwagan na zyuwaw maku ma.

Hakut 這個名字是從hakut「搬」這個字來的，所以，我的外公取這個名字的另一層意義是，他期望我能把福氣帶回家裡頭及願我所做的工作能豐盛有餘。

 其他 (文化或小故事) 
pinqzwan nqu k’aba nya i yaya maku mha sraral sraral mga, minhtuw qutux zyuwaw ka wal nha thay balay nqu squliq binkaysan na Bebuyuq ma. t’ringaw maku te gleng mwah kmayal lawzi. ’ringan hga mpcisal qu ’Tayal ki Bebuyuq ru minbbiq mumu na pala uzi hma, taqu Bebuyuq qasa mga mksobih squ Khelang ma. nanu spwah nha Bebuyuq mwah magal putung、cimu ru qbuli na patus.

我外公對我母親敘述說: 很久很久以前，發生一件有關賽夏族餘民也有聯姻，關於賽夏族呢跟客家漢人範圍連接，而泰雅族也透過賽夏族來交易火柴、鹽巴、火藥槍彈。

minxal mga, pqringan nha qu Bebuyuq ma. babaw nya wal ’palun nqu Khelang minwah mcisal sa qalang Bebuyuq qasa ma.baqun nqu kinhulan nya zyuwaw qani lmga, yaqih balay inlungan nha lmnglung ma. kya qutux ryax, tehuk ka awsa nha M’gaga, musa M’gaga qalang nqu Khelang, pzyux qu wal nha spanga bbka na Khelang ma. Baqun nqu Khelang lmga, musa sa qalang na Bebuyuq sqrgan nha mha, tpihiy qu lpyung mamu Tayal, wah mcisal, anay simu kmut kacing ru kbalay qwaw ksa sawn nha.biqay simu putung、cimu、qbuli na patus ru pazih sawn nha qu Bebuyuq ma, mkkayal qu mrhuw na Bebuyuq lru, tuliq tun nha ina nha ’Tayal musa kmal, nanu musa balay tmapih kinhulan nya qu ina nha, nanu tehuk sa Bebuyuq qu kinhulan lpyung nha ka ina nha lga, nyux balay kmut kacing ru cingay balay innaga nha ma, trang nyux huqil mbusuk kwara qu ’Tayal lmga, kzyawpan nqu Khelang, nyux si pbuciy pucing ru patus, wal nha kutan kruma ru bun kruma ’Tayal lma, nanak qutux hi qu thuzyay mgay, ana ga tehuk squ qalang nya qu hiya lmga, si wah pbuling qutux kay mha “ lpyung Bebuyuq ki Khelang wal kmut sami” mha lru wal mhuqil lma.

有一次，他們把女兒嫁給了賽夏族，之後被一位到賽夏族聊天的客家人所姦污了，被娘家的泰雅族人知道後，心理很不高興，有一天，到了要去馘首的時間，他們就到客家村莊裡馘首，砍了許多頭顱舉行儀式，當客家漢人知道後，他們就去賽夏族村子裡設謀誘犯他們，叫他們邀請泰雅族你們的親戚到我們這裡來，說讓我們為你們殺牛隻釀酒招待你們，這樣對他們說。對賽夏族說我們客家漢人給你們火柴、鹽巴、火藥槍彈及農具鋤頭，賽夏部落頭目商議後，結果派他們的泰雅媳婦傳達，所以他們的泰雅媳婦就回娘家邀請他們，他們媳婦的娘家親戚到了賽夏族村落時，桌上正是牛肉與招待到菜色滿桌，正當泰雅族人喝得很醉時，就被客家漢人侵入，各配刀帶槍的，他們將所有泰雅族人有的殺死及有的射死，僅存一人逃亡，但是當他到村落後只吐出一句話說: 我們的親戚賽夏族及客家漢人殺了我們全部，就過逝了。

kmayal qu ’Tayal mha “ swa nanak tpihun ta nha lru spkut ta nha Khelang lpi! mha ma” pongan nqu lkButa qu zyuwaw qani lga, mssli kwara qu ’Tayal, nanu minnaki sa linhuyan qasa uzi qu motux na kinbkaysan ta Hakut qasa ma. linhuyan qasa ga ki’a phinas squ cyugal kbhul msyaw squliq m’ay, kzyawpan nha qu qalang na Bebuyuq, strang nha cyux m’abi, spmumu nha kwara snawnux na Bebuyuq qasa, si nha say “ gat … gat ” ’mtung qu kwara tunux nha,nanak sazing tayal tegalu mha “ laxi sami kuciy la, sami qu ggalan mamu putung、cimu ru qbuli na patus babaw nya.” mha ma, nanu yasa wal nha thayan qu sazing qhya lma.

泰雅族人說: 他們為什麼邀請我們又把我們交給客家漢人呢! 這樣說。頭目lkButa聽到此事後，大家都聚集一起，而我們驃悍的祖先「Hakut」也在此隊伍中，那隊伍中超過三百個泰雅族人，他們入侵賽夏村落，趁他們在熟睡中，把賽夏族的頭髮綁起來，一個一個的把頭顱給摘了下來，其中有兩個人祈求說:請不要將我們給殺了，未來你們可從我們這裡取得火柴、鹽巴、火藥槍彈，於是就將那兩個人給放了。

 例句 
mqawzyat balay qu sinllwan nha lalu ka Hakut qani. ini zyahuq maras qsinuw i musa smi rusa.

被取名為Hakut 這個名字是很蒙福的，狩獵時經常會帶回獵物。

Hakut qasa cyux hmakut qeqaya nniqun ta ’san ta smuling syam squ sysaw gong, ’sa kmraw cikay ha, kana ini k’uy.

Hakut 在搬我們要帶去河邊烤肉的食物，去幫忙一下吧，讓他不會太累。